open-index/open-wikipedia-markdown huggingface dataset:
Veta

**Veta** môže byť:
*v jazykovede: základná jednotka komunikovaného obsahu, pozri veta (jazykoveda)
*v informatike: dátový záznam
*vo filozofii: pozri veta (filozofia)
*vo vede: zistenie, skúsenosť alebo tvrdenie všeobecného významu; filozofická alebo vedecká téza; špecificky:
**logike: výrok, ktorého pravdivosť bola dokázaná, pozri veta (logika)
**v matematike: výrok dokázateľný v danej teórii, výrok, ktorého pravdivosť bola dokázaná, pozri veta (matematika)
*v muzikológii:
**samostatný harmonicky uzavretý celok, synonymum perióda, pozri perióda (hudba)
**v širšom zmysle dlhšia časť skladby (hlavná veta, vedľajšia veta, záverečná veta); jednotlivý diel (časť) v sonáte, symfónii, suite a pod.
Súvetie

**Súvetie** alebo **zložená veta** je spojenie dvoch a viacerých jednoduchých viet tvoriace uzavretý celok (významovo, gramaticky aj intonačne). Má dva/viac prísudkov a vyjadruje dve/viac myšlienok. 

## Delenie
* jednoduché súvetie – spája iba dve vety a vyjadruje iba dve myšlienky. 
** priraďovacie súvetie – je spojenie dvoch gramaticky rovnocenných viet.
** podraďovacie súvetie - jedna veta je nadradená (hlavná), druhá je podradená (vedľajšia) a je vetným členom hlavnej vety.
* zložené súvetie - má aspoň tri vety.

## Referencie

Kategória:Syntax
Syntagma

**Sklad** alebo **syntagma** je štruktúrne alebo lineárne organizované spojenie aspoň dvoch plnovýznamových slov, ktoré odráža nejaký vzťah z reálnej skutočnosti. 

Podľa niektorých definícií je to každé spojenie určujúceho a určovaného jazykového prvku. Česko-slovenská teória syntaxe však túto definíciu zamieta a chápe sklad ako osobitnú jednotku syntaxe (spojenie morfém napríklad nie je považované za sklad).

## Významová stránka skladu
Poznáme:
*prisudzovací sklad (predikatívna syntagma) – spája podmet a prísudok (predikát); *pr.* Mama píše 
*podraďovací sklad (určovací sklad, determinatívna syntagma) – spája nadradený a podradený vetný člen; *pr.* píše list alebo dlhý list
*priraďovací sklad (koordinatívna syntagma) - spája rovnocenné vetné členy; *pr.* list a pohľadnica

## Formálna stránka
Formálnu stránku skladu tvoria jazykové prostriedky a formy, ktorými sa slová spájajú do skladu, tzv. vzťahov.

Kategória:Syntax
Mladosť (folklórny súbor, Banská Bystrica)

Univerzitný **folklórny súbor Mladosť** pôsobí pri Univerzite Mateja Bela v Banskej Bystrici a v roku 2011 oslávil svoje 50. výročie. Členmi súboru sú prevažne študenti, mladí ľudia, ktorí majú radi folklór, ľudové umenie a dobrú zábavu. Mladosť tvoria: tanečná zložka, ľudová hudba a ženská spevácka zložka.

Súbor má vo svojom repertoári tance a piesne z rôznych regiónov Slovenska: Šumiac, Telgárt, Poniky, Detva, tance zo Zemplína, Myjavy, Liptova, Tekova...

Každoročne môžete vidieť súbor na folklórnych festivaloch na Slovensku a v zahraničí. Z domácich festivalov sa UFS Mladosť pravidelne zúčastňuje na Akademickej Nitre a Akademickom Zvolene, v zahraničí už súbor prezentoval krásu slovenského folklóru v Kanade, Južnej Kórei, Švajčiarsku, Jordánsku, Česku, Maďarsku, Brazílii, Bulharsku, Taliansku, Francúzsku, Turecku, Portugalsku, ...

Choreografi súboru: Marian Čupka, Miroslav Sitár, Martin Urban 

Kategória:Slovenské folklórne súbory
Kategória:Kultúra v Banskej Bystrici
Kategória:Organizácie založené v 1961
Kategória:Organizácie v Banskej Bystrici
Textová syntax

**Textová syntax** (alebo **hypersyntax**, **nadvetná syntax**, **textová lingvistika**) 
je:
*a) odbor jazykovedy zaoberajúci sa stavbou textu
*b) najvyššia syntaktická rovina jazykového systému (rovina textu)

Základnými jednotkami textovej syntaxe sú text (súvislý jazykový prejav) a elementárna textová jednotka (v závislosti od definície segment vety, veta, odsek, prehovor, nadfrázová jednotka a pod.). Druhotnými jednotkami sú odsek a kapitola.

Text sa tvorí spájaním viet, medzi ktorými je nadväznosť. Prostriedky, ktoré nadväzujú na slová za hranicami vety, voláme konektory. Nadväznosť medzi textami utvárajú obsahové prostriedky (téma prejavu), jazykové prostriedky a mimojazykové prostriedky (napr. mimika a gestá)

Text členíme, aby bol prehľadný, alebo aby sme zdôraznili niektoré jeho časti. Vyššia textová jednotka ako je veta je graficky vyznačený odsek – významovo ucelená jednotka, vo vedeckých textoch označovaná aj číselne. V odsekoch sú dôležité začiatky prvých viet. Ak sa začína slovom, ktoré nadväzuje na predchádzajúci odsek, je to tzv. mäkký začiatok. Ak používa nové meno, tvrdý začiatok. Odseky sa ďalej spájajú do vyšších celkov – kapitol, tematicky uzavretých (napr. nadpisom) a formálne rozsiahlejších. 

Kategória:Syntax
Skladba

**Skladba** môže byť:
*všeobecne: štruktúra, zloženie
*v hudbe:
** hudobné dielo
** komponovanie
** náuka o tvorbe hudobných diel (resp. o komponovaní), synonymá: kompozícia, náuka o skladbe, pozri kompozícia (náuka)
*v literatúre: literárne dielo
*v jazykovede: syntax
Václav Jelínek

**Václav Jelínek** (* 1737 – † 1823) bol slovenský kníhtlačiar.

V jeho tlačiarni v Trnave, v rokoch 1788-1841 vytlačili viac ako 800 titulov kníh, z toho viac ako 200 v slovenčine.

Kategória:Narodenia v 1737
Kategória:Úmrtia v 1823
Kategória:Kníhtlačiari
Jiří Frejka

**Jiří Frejka** (* 6. apríl 1904, Útěchovice – † 27. október 1952, Praha) bol český divadelný režisér a divadelný teoretik.

Po maturite študoval filozofiu, v tom čase sa začal zaujímať o divadlo, roku 1925 sa podieľal spolu s E. F. Burianom na založení Osvobozeného divadla, odkiaľ po sporoch s J. Honzlom odišli a v roku 1927 spoluzaložili divadlo Da-Da.

V rokoch 1930–1945 bol členom činohry Národního divadla v Prahe, potom sa stal (1945–1950) šéfom divadla na Vinhradech. Tu bol často kritizovaný, pretože jeho umenie nebolo dosť socialistické, snažil sa totiž robiť divadlo, ktoré nemalo s politikou takmer nič spoločné, čo v tom čase nebolo dosť možné.

Po jeho preradení do operetného divadla v Karlíne sa predovšetkým jeho zásluhou stalo toto divadlo jedným z najkvalitnejších divadiel tých čias v Česko-Slovensku.

Frejka bol profesorom na konzervatóriu, v roku 1945 sa výrazne podieľal na založení DAMU. Na akadémii sa stal prvým rektorom a pôsobil na nej až do roku 1952, kedy bol prepustený, dôvodom bolo znovu malé nadšenie pre socializmus.

## Dielo
Vo svojich literárnych dielach opísal svoje názory na divadlo a na herectvo, tieto knihy boli často v rozpore s tým čo si žiadalo socialistické divadlo a keďže J. Frejka nebol príliš ochotný tieto názory meniť dochádzalo ku konfliktom, ktoré nakoniec viedli k jeho prepusteniu z DAMU.
* *Člověk, který se stal hercem*
* *Železná doba divadla*
* *Deník J. Horákové*

## Pozri aj
* Zoznam českých spisovateľov
* Česká literatúra v rokoch 1900 – 1945
* Česká literatúra v rokoch 1945 – 1990
* Svaz moderní kultury Devětsil
* Osvobozené divadlo

Kategória:Narodenia v 1904
Kategória:Úmrtia v 1952
Kategória:Českí divadelní režiséri
Kategória:Obete samovrážd
Kategória:Svaz moderní kultury Devětsil
Lineárny regulátor

**Lineárny regulátor** je transformers, ktorý sa navrhuje a používa na lineárne systémy.

Sem patrí väčšina regulátorov, od PID až po číslicové regulátory.

## Kategórie

### Spojité
Prvé a najstaršie regulátory, vstupné hodnoty idú priamo do nejakého analógového obvodu a vystupujú odtiaľ tiež analógové.

### Diskrétne
Hodnoty sa *vzorkujú*, t. j. odoberajú v určitých časových bodoch, medzi ktorými sú rovnaké časové prestávky. Dĺžka tohto intervalu sa nazýva *perióda vzorkovania* a označuje sa veľkým T.

Z nej sa dá vypočítať *vzorkovacia frekvencia* (angl. *sampling frequency*), ktorá sa používa častejšie.
f=\frac{1}{T}

Kategória:Teória riadenia
Kategória:Regulácia
PID regulátor

**PID regulátor** čiže **proporcionálny a integračný a derivačný regulátor** je najjednoduchší lineárny regulátor.

## Opis
200px|thumb|PID regulátor

Regulačná odchýlka *e(t)* predstavujúca rozdiel požadovanej hodnoty na výstupe od aktuálnej (vypočítaná zo spätnej väzby) je vstupom do troch samostatných blokov (obvodov):

* P - proporcionálna - obyčajný zosilňovač s nastaviteľným zosilnením
* I - integračná - integrátor s nastaviteľným koeficientom
* D - derivačná - derivátor s nastaviteľným koeficientom

a po spracovaní sa potom tieto zložky znovu sčítajú do riadiaceho zásahu *u(t)*.

Potom je vzorec pre *u(t)*:

: u(t) = P.e(t)+I.\int_0^t{e(t)} dt + D.\frac{d e(t)}{dt}

kde P je koeficient P-zložky, I je koeficient I-zložky a D je koeficient D-zložky
- veľmi zriedka sa používali tieto typy regulátorov-časté prehrievanie sa
Prenosová funkcia (laplaceová transformácia) PID regulátoru je
: H(s)=\frac{Y(s)}{X(s)}=\frac{U(s)}{E(s)}=\frac{Ds^2+Ps+I}{s+C}

## Použitie

Síce pomerne zastaraný, ale používa sa dodnes, lebo sa ľahko nastavuje a je dosť robustný. Dobrý pre riadenie na regulačnú odchýlku, menej pre riadenie na nastavenú hodnotu.

Obyčajne každé PLC-čko má v sebe jeden PID regulátor. Pomerne veľmi používaný PID regulátor bol Sipart od firmy Siemens.

Kategória:Teória riadenia
Kategória:Regulácia
Historický materializmus

**Historický materializmus** alebo v prácach Karla Marxa **materialistická koncepcia dejín** () je teória a prístup k štúdiu dejín a sociológie, ktorý je považovaný za základ marxizmu. 

Historický materializmus hľadá príčiny rozvoja a zmien v ľudských dejinách v ekonomike, technológii alebo širšie v materiálnych podmienkach, stretoch záujmov o materiál medzi kmeňmi, sociálnymi skupinami a národmi. 

V marxizme-leninizme je súčasť marxisticko-leninskej filozofie, filozofická veda o spoločnosti, ktorá materialisticky rieši základnú otázku filozofie v aplikácii na dejiny a
na tomto základe skúma všeobecné zákony historického vývoja a formy ich realizácie v ľudskej činnosti.

## Pozri aj
* Komunizmus
* Karl Marx

## Externé odkazy
* 

Kategória:Marxizmus
Edward Higgins White

**Edward Higgins „Ed“ White II** (* 14. november 1930, San Antonio, Texas, USA – † 27. január 1967, Cape Kennedy, Florida) bol americký astronaut NASA, skúšobný pilot, dôstojník Vojenského letectva USA a letecký inžinier. Bol členom posádok Gemini 4 a Apolla 1.

## Životopis
[thumb|left|Ed White sa 3. júna 1965 stal počas misie [Gemini 4 prvým Američanom, ktorý uskutočnil výstup do otvoreného vesmíru]]

Narodil sa v San Antoniu v Texase. Po absolvovaní štúdia na West Pointe v roku 1952 s titulom bakalára bol White poslaný na letecký výcvik a pridelený k 22. dennej stíhacej letke na leteckej základni Bitburg v Západnom Nemecku, kde lietal na stíhačkách F-86 Sabre a F-100 Super Sabre. V roku 1958 sa zapísal na University of Michigan na štúdium leteckého inžinierstva a v roku 1959 získal magisterský titul. Potom absolvoval výcvik skúšobného pilota na Edwardsovej základni v Kalifornii a bol pridelený ako skúšobný pilot pre divíziu leteckých systémov na Wrightových-Pattersonovej základni v Ohiu.

White bol vybraný ako jeden z druhého náboru astronautov NASA, tzv. „Next Nine“, ktorí boli určení na misie Gemini a Apollo. Bol pridelený ako pilot Gemini 4 spolu s veliacim pilotom Jamesom McDivittom. Dňa 3. júna 1965 sa White stal prvým Američanom, ktorý uskutočnil výstup do otvoreného vesmíru. Potom bol pridelený ako senior pilot prvej misie programu Apollo s ľudskou posádkou, ktorou malo byť Apollo 1. Zahynul 27. januára 1967 spolu s astronautmi Gusom Grissomom a Rogerom B. Chaffeeom pri požiari kabíny Apolla 1 počas predletovej skúšky na Cape Kennedy na Floride. Za svoj let v Gemini 4 dostal Medailu NASA za výnimočnú službu a následne mu bola posmrtne udelená Kongresová kozmická medaila cti.

## Referencie

## Iné projekty

## Externé odkazy
* Ed White na stránkach NASA 
* Oficiálny životopis na stránkach NASA 
* Ed White na stránkach spacefacts.de 
* Ed White v Malej encyklopédii kozmonautiky 
* Ed White na stránkach kozmo-data.sk 

## Zdroj

Kategória:Osobnosti zo San Antonia (Texas)
Kategória:Kozmonauti USA
Kategória:Letci USA
Kategória:Testovací piloti USA
Kategória:Leteckí konštruktéri USA
Kategória:Program Gemini
Kategória:Program Apollo
Kategória:Osobnosti NASA
Kategória:Príslušníci United States Air Force
Kategória:Absolventi United States Military Academy
Kategória:Obete kozmických katastrof
Koruna slovenská

náhľad|Koruna slovenská z roku 1942

**Koruna slovenská** (skratka: **Ks**) bola mena vojnovej Slovenskej republiky v rokoch 19391945. Koruna slovenská nahradila predtým používanú česko-slovenskú korunu na základe vládneho nariadenia o slovenskej mene zo 4. apríla 1939 č. 45/1939 Sl.z.

## Výmenný kurz voči Ríšskej marke
Spočiatku sa koruna slovenská vymieňala rovnako ako koruny Protektorátu Čechy a Morava v kurze 10 korún za 1 ríšsku marku. To sa však zmenilo po Salzburských rokovaniach v lete 1940 a od 1. októbra 1940 bol voči ríšskej marke stanovený kurz na 11,62 Ks za 1 RM, pričom výmenný kurz protektorátnej meny voči ríšskej marke zostal nezmenený. Množstvo obeživa sa od apríla 1939 do marca 1945 zvýšilo 9,5 násobne.

## Mince
V roku 1939 boli zavedené mince o hodnote 10 halierov, 5 a 20 korún, neskôr aj 20 a 50 halierov a 1 koruna v roku 1940. 10 a 20 halierové mince boli z bronzu, 50 halierová a 1 korunová medeno-niklová. 5 korunová minca bola z niklu a 20 korunová minca bola zo striebra. V roku 1942 boli zavedené zinkové 5 halierniky a hliník nahradil bronz v 20 haliernikoch. Hliníkové 50 halierniky nasledovali v roku 1943. Strieborné 10 a 50 korunové mince boli zavedené v roku 1944. Ich zavedením sa Peter Zaťko a Imrich Karvaš pokúšali zmenšiť vývoz drahých kovov zo Slovenska do Tretej ríše.

Oproti predvojnovým česko-slovenským korunám, mala koruna slovenská aj mincu s hodnotou 50 Ks, obsah striebra v 10 a 20 Ks minciach bol postupne znížený zo 700 ‰ na 500 ‰ a 5 Ks navyše zmenšilo svoju fyzickú veľkosť. Mince navrhovali Anton Hám, Andrej Peter, Gejza Angyal, Ladislav Majerský a František Štefunko. Mince boli vyrábané v Kremnickej mincovni.

## Bankovky
V roku 1939 sa spočiatku používali česko-slovenské bankovky hodnoty 100, 500 a 1000 korún, avšak s dočasnou potlačou prvej Slovenskej republiky. Do konca roku krajina zaviedla vlastné 10 a 20 korunové bankovky. Nasledujúceho roku Slovenská národná banka uviedla 50, 100 aj 1000 korunovú bankovku, ktorú v roku 1941 doplnila aj 500 korunáčka a 5000 korunáčka v roku 1944. V roku 1945 boli zavedené aj 5 korunové bankovky.

## Pozri aj
* Koruna česko-slovenská
* Slovenská koruna

## Externé odkazy
* http://www.richtera.cz - Mince prvej Slovenskej republiky prístup 26.7.2008
* http://www.tady.cz - bankovky a štátovky prvej Slovenskej republiky prístup 26.7.2008

## Referencie

Kategória:Meny v Európe
Kategória:Ekonomika v Slovenskej republike 1939 – 1945
Kategória:Koruna
Podroháčske folklórne slávnosti

**Podroháčske folklórne slávnosti** je názov  medzinárodného folklórneho festivalu, ktorý sa každoročne uskutočnuje v mesiaci august v Zuberci v amfiteátri, ktorý je umiestnený v Múzeu oravskej dediny. XLIII. ročník sa uskutočnil 5. augusta - 8. augusta 2018  . Pravidelným programom slávností je aj tradičný jarmok.

## História
Prvý ročník sa uskutočnil v roku 1975  a tým sa zaraduje medzi najstaršie folklórne festivaly na Slovensku.

### 2009
* Folklórne súbory: Rozsutec (Žilina), Váh (Liptovský Mikuláš), Likava (Likavka), Drevár (Krásno nad Kysucou), Turiec (Martin), DFS Osľárik, DFS Roháčik, DFS Zuberček, 
* Ľudová hudba: Ľudová hudba Skorušina, 
* Ľudoví umelci: Helena Záhradníková (Žilina),

## Autori programov
* 22 programov vytvoril Viliam Gruska, v rokoch: 1978 - 1986, 1997, 2005 .

## Referencie

## Externé odkazy
* Podroháčske folklórne slávnosti - Zuberec.sk
* osvetadk.sk

Kategória:Folklórne festivaly na Slovensku
Kategória:Zuberec
Folklór (kultúra)

[thumb|[Tekov (región)|Tekovský kroj]]
thumb|Ľudový rezbár
**Folklór** („folklore“ – vedomosti ľudu) je súbor kultúrnych javov, ktoré sa realizujú formami ústnej, hernej, tanečnej, dramatickej a hudobnospevnej komunikácie, realizovaný v mnohých variantoch. Jeho nositeľom a rozširovateľom je kolektív, aj keď prvotným tvorcom bol jeden človek. 

Folklór podlieha kolektívnym normám jednotlivých skupín. Viaže sa na realizáciu v konkrétnej situácii (folklórna situácia), ktorá predstavuje jednotu času, miesta a interpretácie (zvykne sa uvádzať aj kritika). V súčasnosti sa stretávame s pojmami folklorizmus (2. existencia folklóru) a folklorizácia.

Folklór je možné rozdeliť do:
* rodov
* druhov
* žánrov
Štúdiom folklóru sa zaoberá samostatná spoločenská veda – folkloristika. 

Ako folklorista sa označuje nielen odborník vo folkloristike, ale hovorovo aj ten, kto sa venuje pestovaniu folklóru, jeho zachovávaniu a umeleckému interpretovaniu (formou záujmovej činnosti). 

## Folklór na Slovensku

Folklór patrí na Slovensku medzi najväčšiu pýchu krajiny. Každá oblasť, mesto, dedina, obec má svoj vlastný charakter a svoj vlastný folklór – kroje, hudbu, piesne, architektúru, zvyky, tradície, tance a nárečie. Na prezentáciu folklórnych zvykov jednotlivých regiónov sú na viacerých miestach Slovenska usporadúvané folklórne festivaly. 

Najväčšie festivaly na Slovensku sú vo Východnej, Myjave a Detve a všetky tri festivaly sú organizované pod záštitou *[[C.I.O.F.F.]]* (najväčšia folkloristická celosvetová organizácia). Ostatné festivaly majú skôr regionálny charakter, ale často svojou kvalitou nezaostávajú za týmito tromi festivalmi. Vo všeobecnosti možno povedať, že medzi festivalmi sú dosť výrazné rozdiely a každý má svoju vlastnú, typickú atmosféru a čaro. Na najlepších festivaloch žije festivalom celá obec, mesto – dokonca celá oblasť a folklór cítite na každom kroku.

## Folklór v Srbsku

Slováci, ktorí prišli do Srbska (presnejšie do Vojvodiny) zo Severného Maďarska a Slovenska, si so sebou priniesli aj folklór. Každá dedina a mesto má svoj vlastný kroj, hudbu, zvyky, tradície, tance, nárečie, ktoré je odlišné (nie je všade rovnaké). Vo Vojvodine sa organizujú rôzne slovenské ako folklórne tak i rôzne iné podujatia.

Najväčšie festivaly v Srbsku sú v Kysáči, Zlatá brána, Báčskom Petrovci, Slovenské národné slávnosti. Taktiež tam sú aj festivaly Tancuj, tancuj, Budárske dni… a v takmer každej obci bývajú rôzne podujatia a festivaly.

## Iné projekty

## Externé odkazy
* Folklorista.sk - portál slovenských folkloristov 
* JankoHrasko.sk - studnica slovenského folklóru
Astrik

Sv. **Astrik** (niekedy stotožňovaný s osobou menom **[[Anastázius (ostrihomský arcibiskup)|Anastázius]]**, niekedy stotožňovaný aj s **[[Radla|Radlom]]**) (* ? – † 1034) bol žiakom sv. Vojtecha, v roku 993 sa stal prvým opátom Břevnovského kláštora a po roku 1001 bol ostrihomským arcibiskupom.

Na prelome rokov 1000/1001 priniesol uhorskému kráľovi Štefanovi I. od pápeža Silvestra II. kráľovskú korunu, ktorou ho korunoval za prvého uhorského kráľa.

## Galéria

Astrik Painting.jpg|Svätý Astrik so svätoštefanskou korunou18. storočie, Kalocsa
Aba-Novák Pope Sylvester II and Abbot Asztrik 1938.jpg|Aba-Novák, Vilmos: Pápež Silvester a opát Astrik1938, tempera na dreve
Asztrik ersek Pecsvarad.jpg|Rigó, István: Svätý Astrik2000, granitová socha, Pécsvárad


## Iné projekty

## Referencie

Kategória:Benediktíni
Kategória:Úmrtia v 1034
Kategória:Arcibiskupi Ostrihomskej arcidiecézy do roku 1918
Kategória:Uhorskí katolícki svätci
Kategória:Katolícki svätci majúci sviatok 13. novembra
Regulátor

** Regulátor** (z lat. regulare) je osoba alebo vec, ktorá reguluje (usmerňuje, nastavuje). Konkrétne je to predovšetkým:
*v technike: všeobecne zariadenie automaticky udržujúce určité hodnoty na určitých urovniach, pozri Regulátor (technika)
*v parnom rušni: zariadenie na ručné regulovanie vpúšťaného tlaku a množstva pary do valcov parného rušňa
*v biochémii: gén riadiaci transkripciu do mediátorovej RNK produkciou represora, pozri Regulátor (gén)
*druh nástenných hodín, pozri Regulátor (hodiny)
*zariadenie na udržiavanie špičkového napätia jednotlivých batérií alebo článkov sady batérií pod maximálnou hodnotou, aby sa využili aj slabšie batérie sady, pozri Batériový regulátor
*v kvantovej fyzike: pomocný koncept používaný pri regularizácii
*v algebraickej teórii čísiel: pojem z oblasti poľa čísiel
*spravidla štátny orgán (alebo osoba), ktorý vo verejnom záujme reguluje a/alebo riadi a vykonáva dohľad nad nejakou oblasťou činnosti, napríklad v oblasti telekomunikácií alebo jazyka
*v dejinách USA:
**samozvaný strážca zákona, najmä príslušník druhu samozvaného ľudového súdu v 19. storočí, pozri regulátor (ľudový sudca)
**účastník malej rebélie v Severnej Karolíne v 60. rokoch 18. storočia, pozri Hnutie regulátorov
**účastník Shaysovej zbury v rokoch 1786 – 1787, pozri Shaysova vzbura
**jeden zo skupiny ľudí vytvorenej podľa predpisu „posse comitatus“ počas Vojny v Lincoln County koncom 70. rokov 19. storočia
*v Spojenom kráľovstve policajt Námorného vojska, člen „Royal Navy Regulating Branch“
Tritón

**Tritón** alebo **Triton** (starogr. *Τρίτων* – *Tritón*, ) môže byť:
* v gréckej mytológii morský boh, pozri Tritón (mytológia)
* mesiac Neptúna, pozri Tritón (mesiac)

**Tritón** môže byť aj:
* hudobný interval obsahujúci tri celé tóny, synonymum: tritonus, pozri tritón (hudba) 
* v chémii: jadro ťažkého izotopu vodíka, pozri tritón (vodík)
* v biológii: druh ulitníka, pozri tritón (ulitník)

**Triton** môže byť aj:
* firma pôsobiaca v oblasti parkovacích systémov TRITON
* letné kúpalisko v Košiciach, pozri Triton (kúpalisko)
* skrátene Nakladatelství Triton
Personal Digital Assistant

thumb|Rôzne typy vreckových počítačov
thumb|Acer N10, klasický predstaviteľ radu Pocket PC
thumb|PalmOne Zire 31, predstaviteľ radu Palm

**Personal Digital Assistant** (skr. **PDA**), na Slovensku často nazývaný vreckový počítač, je to prístroj, ktorý zväčša nemá klávesnicu a ovláda sa pomocou dotykového displeja a pera nazývaného *[[Dotykové pero|stylus]]*. Operačné systémy v PDA podporujú formáty ako bežné PC napr. MS Word a MS Excel dokumenty.
 
Pre PDA sa používa viacero operačných systémov. Medzi najpoužívanejšie patrí PalmOS (takéto PDA sa nazývajú Palmy) a Windows Mobile (PDA sa označujú ako Pocket PC). Vzhľadom na odlišné operačné systémy nie sú aplikácie pre tieto platformy vzájomne kompatibilné. Ako pamäťové média sa používa Pamäťová karta.

PDA sa tiež používajú ako GPS (satelitná navigácia). PDA sú často vybavené aj bezdrôtovou komunikáciou napr. Bluetooth, IrDA a WiFi, na prenos dát a na pripojenie do Internetu. Ďalšou často integrovanou súčasťou je aj GSM telefón.

## Pozri aj
* Notebook
*Počítač

## Iné projekty

Kategória:Mikropočítače
Bradavica

**Bradavica** môže byť:

*kožný výrastok, pozri bradavica (kožný výrastok)
*vrch (406,1 m n. m.) v Malých Karpatoch, pozri Bradavica (vrch v Malých Karpatoch)
*vrch (2 476,0 m n. m.) vo Vysokých Tatrách, pozri Bradavica (vrch vo Vysokých Tatrách)
Zoznam okresov v Česku

náhľad|Okresy v samosprávnych krajoch

Tento článok obsahuje zoznam okresov v Česku.

## [[Středočeský kraj]]
*Benešov
*Beroun
*Kladno
*Kolín
*Kutná Hora
*Mělník
*Mladá Boleslav
*Nymburk
*Praha-východ
*Praha-západ
*Příbram
*Rakovník

## [[Juhočeský kraj]]
*České Budějovice
*Český Krumlov
*Jindřichův Hradec
*Pelhřimov
*Písek
*Prachatice
*Strakonice
*Tábor

## [[Západočeský kraj]]
*Domažlice
*Cheb
*Karlovy Vary
*Klatovy
*Plzeň-jih
*Plzeň-město
*Plzeň-sever
*Rokycany
*Sokolov
*Tachov

## [[Severočeský kraj]]
*Česká Lípa
*Děčín
*Chomutov
*Jablonec nad Nisou
*Liberec
*Litoměřice
*Louny
*Most
*Teplice
*Ústí nad Labem

## [[Východočeský kraj]]
*Havlíčkův Brod
*Hradec Králové
*Chrudim
*Jičín
*Náchod
*Pardubice
*Rychnov nad Kněžnou
*Semily
*Svitavy
*Trutnov
*Ústí nad Orlicí

## [[Juhomoravský kraj]]
*Blansko
*Brno-město
*Brno-venkov
*Břeclav
*Zlín
*Hodonín
*Jihlava
*Kroměříž
*Prostějov
*Třebíč
*Uherské Hradiště
*Vyškov
*Znojmo
*Žďár nad Sázavou

## [[Severomoravský kraj]]
*Bruntál
*Frýdek-Místek
*Jeseník
*Karviná
*Nový Jičín
*Olomouc
*Opava
*Ostrava-město
*Přerov
*Šumperk
*Vsetín

## Pozri aj
* Česko
* Okres (Česko)

!
Geronimo

náhľad|200px|Geronimo
thumb|200px|Geronimo, portrét 1905
**Geronimo** (* asi jún 1829, No-Doyohn Canyon, Mexiko (dnes Arizona, USA) – † 17. február 1909, Fort Sill, Oklahoma, USA), vlastným menom **Goyaałé** (v preklade „Ten, ktorý zíva“. Meno mu dal otec, Goyaałé bol stále unavený a často zíval), bol náčelníkom Apačov, posledný vodca indiánskeho odporu proti vláde USA.

Narodil sa v júni roku 1829 pri prameni rieky Gila v Mexiku. Bol z indiánskeho kmeňa Chiricahua, ktorý patril do skupiny Mescalero.

Na rozdiel od iných kmeňov, ktoré sa dali presídliť, Apači z Arizony sa dlhé roky zdráhali opustiť svoje územia. Rezervácia San Carlos, ktorú im ponúkli bola púšťou, kde Indiánom chýbali predpoklady na prežitie. Presídlením by navyše stratili svoje posvätné miesta. Verili, že ich spájajú s predkami.

Geronimovým zajatím sa skončila posledná indiánska vojna.

17. februára 1909 zomrel Geronimo na zápal pľúc. Je pochovaný na cintoríne vo Fort Sill.

## Súčasnosť
Približne 12 až 15 tisíc potomkov apačských bojovníkov dnes žije na území Nového Mexika a Arizony v štyroch rezerváciách - San Carlos, Mescalero, White Mountain a Jicarilla, časť z nich žije aj v Oklahome.

## Iné projekty

Kategória:Náčelníci severoamerických Indiánov
Kategória:Dejiny USA
Kategória:Narodenia v 1829
Kategória:Úmrtia v 1909
Kategória:Úmrtia na pneumóniu
Sojuz

**Sojuz** (po rusky doslova: zväz) môže byť:
* hovorovo: Sovietsky zväz 
* sovietsky, neskôr ruský kozmický program, pozri Program Sojuz
* rad sovietskych, neskôr ruských kozmických lodí (a názov prvých lodí z tohto radu), pozri Sojuz (kozmická loď)
* rodina sovietskych, neskôr ruských nosných rakiet, pozri Sojuz (nosná raketa)
* plynovod vedúci z Orenburgu do západnej Ukrajiny, pozri Sojuz (plynovod)
Okres Opava

**Okres Opava** sa nachádza v Moravskosliezskom kraji (samosprávnom) a v Severomoravskom kraji (súdnom). Okres Opava je jedným zo šiestich okresov Moravskosliezského kraju. V okrese sa nachádza 69 obcí, 7 miest a 1 Mestečko.

## Susedia
* Okres Bruntál
* Okres Nový Jičín
* Okres Karviná
* Okres Olomouc
* Okres Ostrava-mesto
* Poľsko

## Referencie

## Pozri aj
* Hlučínsko
* Múzeum opevnení Hlučín

## Iné projekty


Opava
Skupina 42

**Skupina 42** bola česká umelecká skupina, založená v roku 1942, hoci jej korene možno hľadať už v rokoch 19381939, formovať sa začala v roku 1940.

Činnosť skupiny bola ukončená v roku 1948, jej vplyv na českú literatúru a české umenie vôbec sa dá nájsť aj oveľa neskôr.

Skupina 42 bola veľmi ovplyvnená predovšetkým kubizmom, futurizmom a konštruktivizmom, dajú sa tu nájsť aj určité prvky surrealizmu.

Výrazným prvkom ich tvorby bolo okúzlenie technikou a celkový záujem o ňu, z toho samozrejme plynie jej zameranie na mesto, prípadne mestskú perifériu, na továrne a podobne. Základom ich tvorby bol život obyčajného mestského človeka. 

Hlavným teoretickým podkladom skupiny bola stať J. Chalupeckého - *Svět, v němž žijeme*. 

## Umelci v skupine 42
### Teoretici
* Jindřich Chalupecký
* Jiří Kotalík 

### Básnici
* Jiří Kolář
* Ivan Blatný
* Jiřina Hauková
* Josef Kainar
* Jan Hanč 

### Maliari
* František. Hudeček
* Kamil Lhoták
* Karel Souček
* Jan Kotík
* Jan Smetana
* Bohumír Matal
* František Gross

### Sochár
* Ladislav Zívr

### Fotograf
* Miroslav Hák

## Pozri aj

* Futurizmus
* Kubizmus
* Surrealizmus


Kategória:Literatúra v Česku
George Dawson

**George Mercer Dawson** (* 1. august 1849, Pictou, Nové Škótsko Kanada – † 2. marec 1901, Ottawa, Ontário, Kanada) bol kanadský geológ a prieskumník.

## Život
Narodil sa v Pictou v Novom Škótsku ako najstarší syn Sira Johna Williama Dawsona, neskoršieho riaditeľa McGill University. V detstve bol Dawson postihnutý tuberkulózou chrbtice (tzv. Pottova choroba), ktorá spôsobila deformáciu jeho chrbta a zastavila jeho rast. Ani táto jeho fyzická indispozícia však nezabránila tomu, aby sa stal jedným z najväčších kanadských vedcov.

Počas jeho dlhej rekonvalescencie ho vzdelával jeho otec a súkromní učitelia. Neskôr navštevoval strednú školu v Montreale a McGill University v tom istom meste. Od roku 1869 študoval geológiu a paleontológiu na Royal School of Mines v Londýne (dnes súčasť Imperial College London). Úspešne absolvoval školu po troch rokoch s najlepšími výsledkami v triede.

V roku 1875 začal pracovať v Kanadskej geologickej službe. Ako pracovník tejto inštitúcie Dawson uskutočnil koncom 19. storočia rozsiahle mapovanie západnej Kanady. Jeho práca *Geológia a zdroje v okolí 49. rovnobežky od Lake of Woods po Skalnaté vrchy, so zoznamom rastlín, zvierat a skamenelín* z neho urobila rešpektovaného vedca. V rokoch 1883 a 1884 Dawson viedol prieskumnú expedíciu cez kanadské Skalnaté vrchy aby splnil požiadavku kanadskej vlády zmapovať najdôležitejšie vrchy, horské priesmyky a rieky v tejto oblasti. Objavil okrem iných vrcholy Mount Assiniboine (3 618 m) a Mount Temple (3 543 m). Výsledkom jeho prieskumu bola mapa kanadských Skalnatých hôr od hraníc s USA až po priesmyk Kicking Horse Pass.

thumb|left|Pamätník Georgea Dawsona na brehu rieky Yukon v meste Dawson
V roku 1887 viedol expedíciu na Yukon a vypracoval niekoľko prvých máp tohto územia, ktoré sa neskôr stalo samostatným teritóriom. O 10 rokov neskôr po ňom bolo pomenované centrum zlatej horúčky na Klondike, mesto Dawson. Na jeho počesť je pomenovaný aj minerál dawsonit.

V roku 1890 získal doktorát čestný doktorát LL.D. na Queen's University v Kingstone. Zomrel v roku 1901 neočakávane po záchvate akútnej bronchitídy v Ottave. Je pochovaný na cintoríne Mount Royal v Montreale.

## Referencie

## Iné projekty

Kategória:Narodenia v 1849
Kategória:Úmrtia v 1901
Kategória:Kanadskí geológovia
Kategória:Osobnosti z Nového Škótska
Kategória:Členovia Kráľovskej spoločnosti
Psychológia osobnosti

**Psychológia osobnosti** je termín, ktorý sa zaoberá psychologickými, sociálnymi a biologickými vplyvmi  na osobnosť človeka. Osobnosť je potom často vyjadrovaná variabilitou a integritou duševného diania. Neexistuje jednotná definícia psychológie osobnosti, existuje množstvo odlišných prístupov a pohľadov na chápanie psychológie osobnosti.

Osobnosť by sa dala presne definovať cez situáciu, keď ktosi zaklope na dvere a my sa opýtame: „Kto je?“ a odpoveď znie: „Ja!“ – a to Ja je osobnosť

Osobnosť je súbor jedinečných psychických vlastností, ktoré sa tvoria pod vplyvom dedičnosti a prostredia a prejavujú sa najmä vo vzťahoch k svojmu okoliu.

Osobnosť - to je predovšetkým organizovaný celok, jednota, syntéza. To znamená, že zložky, ktoré utvárajú organickú osobnosť, neexistujú v nej izolované, ale vo vzájomnej súvislosti a podmienenosti a správanie človeka je výsledkom ich  súčinnosti. Osobnosť teda predstavuje štrukturálnu i funkčnú jednotu.

Kategória:Psychológia
Percepčná psychológia

**Percepčná psychológia** je oblasť psychológie zaoberajúca sa vnímaním okolného sveta. Skúma fyziologické i psychologické aspekty vnímania a ich vzájomné súvislosti.

Kategória:Psychológia
Psychológia self

**Psychológia self** je oblasť psychológie zaoberajúca sa vývojom a poruchami sebavedomia.
Zakladateľom bol Heinz Kohut.

Kategória:Psychológia
Sociálna psychológia

**Sociálna psychológia** je oblasť psychológie zaoberajúca sa vplyvom sociálnych faktorov na psychiku jedinca. V dnešnej dobe veľmi rozšírená vedná disciplína , v popredí záujmu je skúmanie postojov, rolí a správanie sa jedinca v skupine, význam sociálnych noriem a dynamika sociálnych skupín.


Kategória:Psychológia
Juraj Pavlín Bajan

**Juraj Pavlín Bajan** (* 12. apríl 1721, Vrádište – † 15. júl 1792, Skalica) bol slovenský františkánsky kňaz, kazateľ, organista, hudobný skladateľ, autor omšových zborníkov a kancionálov a jedna z významných postáv slovenského baroka.

## Životopis

Narodil sa ako Jósef Ambrus Bacherik a pochádzal z meštianskej rodiny, jeho otec bol mäsiarom. Detstvo prežil v Skalici, kde získal u skalických jezuitov aj vzdelanie. Tam študoval spev a hudbu. Bol tiež výtvarne nadaný, no pred štúdiom výtvarných umení dal prednosť cirkevnej dráhe. V roku 1740 vstúpil do kláštora v Pruskom, kde dostal rehoľné meno Pavlín. Študoval filozofiu a teológiu v kláštoroch v Jágri, Vacove a Leviciach. V roku 1746 bol v Trnave vysvätený za kňaza. Medzi jeho najvýznamnejšie pôsobiská patrí Hlohovec, Beckov a Skalica. Na starobu oslepol a trpel chorobou nôh.

## Tvorba
Je autorom trinástich väčších hudobných diel. V rukopise sa zachovalo deväť zväzkov drobných skladieb — zbierok duchovných kompozícií na slovenské i latinské texty, zväčša pre jeden či dva sólové hlasy a zbor s organovým sprievodom. Jeho tvorbu silno ovplyvňoval slovenský folklór, najmä západoslovenské, ale i moravské ľudové piesne. Pri komponovaní vianočných omší vkladal do latinských liturgických textov slovenské interpelácie, často so silným rustikálnym dôrazom. Bol významným predchodcom zakladateľov slovenskej národnej hudby. 

Z jeho tvorby sú najznámejšie zväzky tridsiatich latinských omší *Harmonia seraphica — Serafínska harmónia* (1755), slovenských chrámových piesní, tzv. *Pruštiansky kancionál* (1758), prepracovaných skorších skladieb *Harmonia seraphica missarum — Serafínska harmónia omší* (1761) a ďalšie. Zostavil aj dva slovenské spevníky – tzv. Beckovský (1758) a Skalický (1783).

Ešte počas pobytu vo Vacove (17451746) napísal latinský spis z morálnej teológie, obsahuje 12 traktátov o jednotlivých sviatostiach a problémoch ľudského svedomia i desatora (vyše 700 stranový latinský rukopis).

Výsledky Bajanovej kazateľskej činnosti sú zhrnuté v štyroch rukopisných zväzkoch: *Devoti sermones in Dominicis omnes ab Adventu usque ad Pascha inclusive (Zbožné kázne na všetky nedele od [[Advent]]u do [[Veľká noc|Veľkej noci]])*; *Devoti sermones in Dominicis omnes a Dominica Albis usque ad finem anni (Zbožné kázne na všetky nedele od Bielej nedele až do konca roka)* ; *Devoti sermones in festa Beattissimae Virginis Mariae et Sanctorum totius anni (Zbožné kázne na sviatky Blahoslavenej Panny Márie a svätých celého roka); Devoti sermones quadragesimales de Passione Domini (Zbožné kázne pôstne o Pánovom utrpení)*. Obsahujú vyše 600 slovenských kázni. Vydané knižne neboli.

Kategória:Narodenia v 1721
Kategória:Úmrtia v 1792
Kategória:Slovenskí hudobní skladatelia
Kategória:Slovenskí rímskokatolícki kňazi
Kategória:Slovenskí spisovatelia
Kategória:Osobnosti z Vrádišťa
Konrád Švestka

Fr. **Konrád Švestka**, OFM  (* 7. december 1833, Kroměříž, Morava, Rakúske cisárstvo † 27. november 1907, Kremnica) bol maliar, sochár, tesár a reštaurátor. Do Rehole menších bratov – františkánov vstúpil 12. septembra 1857. Hoci bol rodák z Moravy vstúpil do Salvatoriánskej provincie na Slovensku.

Pôsobil vo viacerých konventoch provincie (Hlohovec, Kremnica, Skalica, Nižná Šebastová) zväčša ako maliar, zlatník, sochár a reštaurátor. Všetky umelecké práce, ktoré vyhotovil, sa nateraz nedajú pozisťovať. Isté je, že maľoval kostol v Nižnej Šebastovej, v Kremnici a v Hlohovci. V roku 1857 v Hlohovci vyhotovil „Boží hrob“. V tom istom kláštore roku 1875 renovoval hlavný oltár a vymaľoval sanktuárium kostola. V Skalici v období 186062 opravoval oltáre a v roku 1864 rezbársky vyzdobil nový organ a chór. Neskoršie v roku 1865 maľoval tri veľké plátna, ktorými sa voľakedy v pôstnom čase zahaľovali oltáre. Obrazy predstavovali: Ježiša pred Pilátom, Ježiša bičovaného a Ježiša ukrižovaného. V roku 1886 vyhotovil v Nižnej Šebastovej oltár sv. Andreja a vymaľoval veľký obraz tohto svätca (veľkosť 200 × 126 cm) ale kostol, pre ktorý sa toto všetko robilo, už neexistuje. Mnohé jeho diela sú zatiaľ neidentifikované, ale je isté, že počas svojho 50-ročného účinkovania v slovenských kláštoroch veľa prispel na skrášlenie františkánskych kostolov, chodieb a refektárov.

## Literatúra
*V. J. Gajdoš: *Františkáni v slovenskej literatúre*. Cleveland. Ohio. 1979, s. 177

Kategória:Slovenskí maliari
Kategória:Slovenskí sochári
Kategória:Slovenskí františkáni
Polydeuces (mesiac)

right|thumb|Polydeuces

**Polydeuces** je prirodzený satelit planéty Saturn.

Kategória:Mesiace Saturna
Kategória:Astronomické objekty objavené v roku 2004
Sviatosť pomazania chorých

**Pomazanie chorých** (po latinsky: *unctio infirmorum*) je jedna zo siedmich sviatostí katolíckej cirkvi, pravoslávnej cirkvi, anglikánskej cirkvi a starokatolíckej cirkvi, ktorá sa udeľuje tým veriacim, ktorí vážne ochoreli. Túto sviatosť udeľuje kňaz pomazaním na čele a na rukách olivovým alebo podľa okolností iným rastlinným posväteným olejom. 

V priebehu storočí sa pomazanie chorých udeľovalo najčastejšie len v posledných chvíľach života, preto sa zaužíval názov „posledné pomazanie“. Protestantské cirkvi (okrem anglikánov) toto pomazanie nepovažujú za sviatosť.  

Apoštolská konštitúcia „Sacram unctionem infirmorum“ z 30. novembra 1972, na základe uznesení Druhého vatikánskeho koncilu zaviedla, že vhodný čas na prijatie pomazania chorých je pre veriaceho katolíka už vtedy, keď začína byť pre chorobu alebo starobu v nebezpečenstve smrti. Preto vo farnostiach každoročne pred Veľkou nocou vyzývajú chodiacich chorých a starých farníkov, aby sa zúčastnili v kostole spoločného udeľovania pomazania chorých.

Kategória:Kresťanstvo
Kategória:Sviatosti
Ťažká myasténia

**Ťažká myasténia** (doslova "ťažká slabosť svalov", z gréckeho *μύς* "sval", ἀσθένεια "slabosť", a latinského *gravis* "vážny, ťažký"; lat. *myasthenia gravis*) je autoimunitná choroba, ktorá sa prejavuje nadmernou svalovou unaviteľnosťou a slabosťou.

Postihnutí majú zvyčajne problémy s prehĺtaním, sú postihnuté okohybné svaly (očná myasténia), dýchanie a podobne.

## Klasifikácia
* G70: Myasthenia gravis a iné poruchy nervovosvalovej platničky
** G70.0: Myasthenia gravis

## Externé odkazy
* myasthenia.sk 

Kategória:Autoimunitné choroby

Kategória:G70 Myasthenia gravis a iné poruchy nervovosvalovej platničky
Kategória:P94 Poruchy svalového tonusu novorodenca
Joseph Ladue

**Joseph Francis Ladue** (* 28. júl 1855, Schuyler Falls, New York – † 27. jún 1901, Schuyler Falls) bol americký zlatokop, obchodník a zakladateľ mesta Dawson na Klondike.

## Životopis
Joseph Ladue osirel ešte v mladosti. Matka mu zomrela, keď mal 7 rokov a otec, keď mal 19. Po otcovej smrti sa vybral za šťastím na západ. Najskôr sa usadil v meste Deadwood, kde pôsobil ako robotník a neskôr ako strojník v bani. V zamestnaní rýchlo postupoval a postupne sa dostával sa na vedúce pozície. Napriek tomu však zamestnanie opustil a vybral sa hľadať zlato do Arizony a Nového Mexika. Nemal tam však šťastie a v roku 1882 sa rozhodol vybrať na sever. Bol medzi 50 mužmi, ktorí v tom roku prešli cez priesmyk Chilkoot na Yukon. 
thumb|Začiatky mesta Dawson

Po počiatočnom období venovanom hľadaniu zlata si v roku 1893 spolu so spoločníkmi otvorili obchodnú stanicu v ústí rieky Sixtymile River do rieky Yukon. Neskôr ku stanici postavil aj pílu, kde vyrábal rezivo pre zlatokopov. Po objavení zlata na potoku Bonanza Creek, ktorý rozpútal Zlatú horúčku na Klondike, Joseph Ladue pochopil svoju šancu. 28. augusta 1896, iba niekoľko dní po tomto veľkom objave, zabral pre seba veľký 64 hektárový pozemok pri ústí rieky Klondike do Yukonu a dal si ho zaregistrovať na banskom úrade pri ústí rieky Fortymile River. Do začiatku októbra sem presunul svoju pílu a osídlenie začalo postupne rásť. Vtedy tam boli ešte iba dva zruby, sklad, píla a niekoľko stanov - spolu asi 25 ľudí. Bol to základ budúceho mesta, ktoré v januári 1897 pomenoval Dawson po kanadskom geológovi Georgeovi Mercerovi Dawsonovi. V zime sa podarilo Ladueovi predať niekoľko pozemkov za cenu od 5$ do 25$.

Chýry o objave zlata sa však rýchlo rozšírili a začalo prichádzať stále viac a viac ľudí. V júli 1897 už bolo v oblasti asi 5 000 ľudí a Ladue mohol zdvihnúť ceny za pozemky v Dawsone od 800$ do 8 000$. Joe Ladue bol človek vízie, vždy bol o krok vpredu pred udalosťami. Obchodoval so všetkým, čo zlatokopi potrebovali. Okrem obchodu si otvoril hostinec, postupne rozširoval pílu a založil banskú spoločnosť. 

Yukon opustil na vrchole slávy a úspechu a v roku 1897 sa vrátil do rodného mesta, kde sa 15. decembra oženil s Annou „Kitty“ Mason. Kúpili si tam 100 hektárovú farmu a adoptovali Francisa Lamaya, syna Willisa Lamaya, Josephovho spoločníka na Yukone. Roky strávené na Yukone sa však prejavili na jeho zdraví. Joseph Ladue trpel tuberkulózou a zomrel 27. júna 1901, iba niekoľko rokov po tom, ako zbohatol na Yukone.

## Referencie

## Externé odkazy
* ''The Klondike Weekly, Dawson City, Yukon Territory''

Kategória:Obchodníci
Kategória:Yukon (teritórium)
Kategória:Osobnosti zo štátu New York
Kategória:Podnikatelia USA
Kategória:Úmrtia na tuberkulózu
Väinö Linna

**Väinö Valtteri Linna** (* 20. december 1920, Urjala, Fínsko – † 21. apríl 1992, Kangasala) bol fínsky esejista a jeden z najväčších povojnových spisovateľov Fínska.

## Životopis
Narodil sa ako siedme z desiatich detí robotníka na jatkách Vihtori Linnu. Keď mal sedem rokov, otec zomrel.  Matka musela sama živiť veľkú rodinu.
Vychodil iba šesť tried základnej školy, potom musel začať pracovať. Najprv pracoval ako poľnohospodársky robotník, drevorubač a pltník. V roku 1938 sa presťahoval do Tampere, kde pracoval ako robotník vo veľkej pradiarni bavlny, a neskôr ako montér. V roku 1940 nastúpil na vojenskú službu. Ako poddôstojník bojoval v guľometnej rote, vo vojsku, ktoré obsadzovalo Východnú Karéliu počas Pokračovacej vojny.

## Dielo
V roku 1942 napísal prvú knihu o vojne, ktorá však nebola vydaná tlačou. V roku 1947 vychádza jeho prvá kniha *Cieľ*. Je to čiastočne autobiografický román o mladom robotníkovi, ktorý sa chce stať spisovateľom. Jeho druhá kniha *Čierna láska* (1948) mu získala tri literárne ceny, ale skutočnú slávu mu priniesol až román *Neznámy vojak* (1954). Tento román  sfilmoval režisér Edvin Laine. Druhýkrát bol uvedný do filmovej podoby (1985) režisérom Rauli Mollbergom.
Od roku 1959 začala vychádzať jeho trilógia *Tu, pod Polárkou* - *Here Beneath the North Star*. Jeho dielo prerušila mozgová mŕtvica v roku 1984, ktorá mu znemožnila hovoriť.

## Referencie

## Iné projekty

Kategória:Fínski spisovatelia
Kategória:Osobnosti na fínskych bankovkách
Farnosť (cirkev)

**Farnosť** (z lat. paroecia, slovo je odvodené od gr. παροικία – paroikía čo v preklade znamená susedstvo)  je určité spoločenstvo veriacich, o ktoré sa stará farár, pod dohľadom diecézneho biskupa. Farnosť je miesto, kde sa veriaci zhromažďujú na slávenie nedeľnej bohoslužby vo farskom kostole, alebo vo filiálnych kostoloch.
Farár vedie evidenciu o príslušníkoch svojej farnosti (farníkoch) – vedie matriku pokrstených, matriku sobášených i matriku zomrelých. Cirkevnoprávnu jurisdikciu má farár nad celým územím farnosti, ktorú spravuje. Túto jurisdikciu môže delegovať (napr. na úkon sobáša) na iného kňaza.

Viacej farností je združených v dekanáte, ktorý spravuje dekan.

## Referencie

## Externé odkazy
* Katalóg internetových stránok farských úradov
* Farnosť na TV-MIS (česky)
* Fara- stránky katolíckych farnosti

Kategória:Kresťanstvo
Kategória:Farnosti
Kategória:Územné členenie cirkvi
Diecéza (biskupstvo)

**Diecéza** (vo východných cirkvách je obdobou *[[eparchia (biskupstvo)|eparchia]]*, v evanjelickej cirkvi a.v. je obdobnou štuktúrou *[[dištrikt (evanjelici)|dištrikt]]*) je spoločenstvo farností rímskokatolíckej cirkvi na určitom území, stanovenom vedením cirkvi - biskupstvo. Na čele diecézy stojí diecézny biskup, ktorý môže mať pomocných biskupov. Jeho cirkevnoprávna jurisdikcia sa vzťahuje na celé územie ním spravovanej diecézy. Biskupa za správcu diecézy menuje pápež. Podobnú štruktúru má aj anglikánska cirkev a starokatolícka cirkev.  

Územný celok. V niektorých kresťanských cirkvách je to správny obvod (správne územie) biskupa. Považuje sa aj za základnú jednotku cirkevnej správy rímskokatolíckej cirkvi. Ďalej sa delí na dekanáty a farnosti.
    
## Dejiny
Na konci 3. storočia po Kr. cisár Dioklecián usporiadal Rímsku ríšu do 12 (13) správnych oblastí – diecéz. Každá diecéza združovala niekoľko provincií, riadená bola cisárskym prefektom, nazývaným vicarius.

## Diecézy na Slovensku
thumb|Diecézy rímskokatolíckej cirkvi na Slovensku
* **Rímskokatolícka cirkev:**
**Západná provincia:
*** Bratislavská arcidiecéza (2008)
*** Trnavská arcidiecéza (1977)
*** Banskobystrická diecéza (1776)
*** Nitrianska diecéza (880/1110)
*** Žilinská diecéza (2008)
**Východná provincia:
*** Košická arcidiecéza (1804)
*** Rožňavská diecéza (1776)
*** Spišská diecéza (1776)

## Pozri aj
* Biskupstvo 
* Eparchia


Kategória:Kresťanstvo
Kategória:Územné členenie cirkvi
Themisto (mesiac)

**Themisto** (tiež **Temisto**, **Jupiter XVIII**) je malý nepravidelný prirodzený satelit Jupitera. Objavili ho v roku 1975, potom ho stratili a znovu objavili v roku 2000.

## Objavenie a pomenovanie
Prvými objaviteľmi boli 30. septembra 1975 Charles T. Kowal a Elizabeth Roemer a svoj objav oznámili 3. októbra 1975, keď dostal označenie **S/1975 J 1**. Keďže len veľmi málo pozorovaní dokázalo nájsť jeho obežnú dráhu, tak sa postupne stratil. V 80. rokoch sa v knihách uvádzal len ako poznámka pod čiarou. V roku 2000 objavili Scott S. Sheppard, David C. Jewitt, Yanga R. Fernández a Eugene A. Magnier zdanlivo nový objekt, ktorý dostal označenie **S/2000 J 1**. Neskôr bolo potvrdené, že ide o rovnaké teleso ako to z roku 1975. V roku 2002 bol oficiálne pomenovaný Themisto (z gréckej mytológie).

left|náhľad|190px|Diagram znázorňujúci obežnú dráhu Themista (hore vľavo) spolu s ostatnými nepravidelnými satelitmi
## Charakteristika
Themisto má veľmi nezvyčajnú obežnú dráhu. Na rozdiel od ostatných Jupiterových mesiacov, ktoré obiehajú v skupinách, Themisto obieha sám medzi Galileovými mesiacmi a Rodinou Himalia. Themisto má v priemere asi 8 km.

## Pozri aj
* Jupiter
* Jupiterove mesiace

## Externé odkazy
* Jupiterove známe satelity  
* Zoznam Jupiterových mesiacov 

Kategória:Mesiace Jupitera
Kategória:Astronomické objekty objavené v roku 1975
Carpo (mesiac)

**Carpo**  alebo **Jupiter XLVI** je prirodzený satelit Jupitera. Objavila ho skupina astronómov z Havajskej univerzity pod vedením Scotta S. Shepparda v roku 2003. Jeho dočasné označenie bolo **S/2003 J 20**. V marci 2005 dostal súčasný názov podľa gréckej postavy Karpó.

## Fyzikálna charakteristika
Carpo má priemer približne  a obieha okolo Jupitera vo vzdialenosti 17,145 Gm raz za 458,625 dní, s inklináciou 56° (k ekliptike), 55° (k rovníku Jupitera), a s vysokou excentricitou 0,4316. Carpo je satelit s retrográdnym (opačným) smerom obehu.

Ako Themisto aj tento mesiac patrí do špecifickej samostatnej skupiny (rodiny) mesiacov, čím sa stáva zaujímavým. Obežnú inklináciu tohto satelitu obmedzuje tzv. Kozaiho efekt, ktorý objavil v roku 1962 Yoshihide Kozai. Tento efekt indukuje periodickú výmenu medzi inklináciou a excentricitou obežnej dráhy, ak je inklinácia dostatočne veľká, tak sa excentricitou môže zmeniť veľkosť perihélia (v prípade Jupiterových mesiacov sa tento efekt nazýva **perizene**), v takomto prípade sa môže dostať do blízkosti Galileových mesiacov (Io, Europa, Ganymedes and Kallisto). Satelit môže eventuálne spôsobiť kolíziu s niektorým z týchto mesiacov, alebo priblíženie ich môže vytrhnúť z joviálneho systému. Táto perióda perihélia (Pw) trvá 6,8 miliónov rokov.

## Pozri aj
* Jupiter
* Mesiace Jupitera

## Externé odkazy
* Jupiterove známe mesiace  
* Orbitálne parametre planetárnych satelitov 
*  S/2003 J 19 a S/2003 J 20 

Kategória:Mesiace Jupitera
Kategória:Astronomické objekty objavené v roku 2003
Mneme (mesiac)

**Mneme** alebo **Jupiter XL** je retrográdny nepravidelný prirodzený satelit Jupitera. Bol objavený v roku 2003 skupinou astronómov z Havajskej univerzity vedených Scottom S. Sheppardom a dostal dočasné označenie **S/2003 J 21** až do marca 2005, kedy bol pomenovaný podľa gréckej postavy Mnémé. 

Mneme má v priemere asi ~2 km, jeho priemerná vzdialenosť od Jupitera je 21,427 Gm, ktorú obletí každých 640,769 dní, s inklináciou 149° k ekliptike (148° k Jupiterovmu rovníku) a excentricitou 0,2214. Mneme patrí do rodiny Ananke.

## Pozri aj
* Jupiter
* Mesiace Jupitera
* Rodina Ananke

## Externé odkazy

* S/2003 J 21 - Objavenie 
* S/2003 J 21 - Objav 
* S/2003 J 21 - Pomenovanie mesiaca 

Kategória:Mesiace Jupitera
Kategória:Astronomické objekty objavené v roku 2003
Euanthe (mesiac)

**Euanthe**  alebo **Euante** alebo **Jupiter XXXIII** je retrográdny nepravidelný prirodzený satelit Jupitera. Bol objavený v roku 2001 skupinou astronómov z Havajskej univerzity vedených Scottom S. Sheppardom a dostal dočasné označenie **S/2001 J 7** až do augusta 2003, kedy bol pomenovaný podľa gréckej postavy Euanthé. 

Euanthe má v priemere asi ~3 km, jeho priemerná vzdialenosť od Jupitera je 20,465 Gm, ktorú obletí každých 598,093 dní, s inklináciou 143° k ekliptike (142° k Jupiterovmu rovníku) a excentricitou 0,2001. Euanthe patrí do rodiny Ananke.

## Pozri aj
* Jupiter
* Mesiace Jupitera
* Rodina Ananke

## Externé odkazy

* Objavenie 
* euanthe.com 
* Jedenásť nových satelitov Jupitera 

Kategória:Mesiace Jupitera
Kategória:Astronomické objekty objavené v roku 2001